CELEX: 32020D1104
Language: bg
Date: 2020-07-23 00:00:00
Title: Решение (ОВППС) 2020/1104 на Комитета по политика и сигурност от 23 юли 2020 година за подновяване на разрешението за военната операция на Европейския съюз в Средиземноморието (EUNAVFOR MED IRINI) (EUNAVFOR MED IRINI/1/2020)

28.7.2020   
               
               
                  BG
               
               
                  Официален вестник на Европейския съюз
               
               
                  L 242/3
               
            
         РЕШЕНИЕ (ОВППС) 2020/1104 НА КОМИТЕТА ПО ПОЛИТИКА И СИГУРНОСТ
         от 23 юли 2020 година
         за подновяване на разрешението за военната операция на Европейския съюз в Средиземноморието (EUNAVFOR MED IRINI) (EUNAVFOR MED IRINI/1/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение (ОВППС) 2020/472 на Съвета от 31 март 2020 г. за военна операция на Европейския съюз в Средиземноморието (EUNAVFOR MED IRINI) (1), и по-специално член 8, параграф 3 от него,
         като има предвид, че:
         
                     (1)
                  
                  
                     На 31 март 2020 г. Съветът прие Решение (ОВППС) 2020/472, с което се създава и се дава ход на военна операция на Европейския съюз в Средиземноморието (EUNAVFOR MED IRINI) за периода до 31 март 2021 г.
                  
               
                     (2)
                  
                  
                     В член 8, параграф 3 от Решение (ОВППС) 2020/472 е предвидено, че, независимо от този срок, разрешението за операцията се подновява на всеки четири месеца и че Комитетът по политика и сигурност удължава срока на действие на операцията, освен ако разполагането на морските активи от операцията доведе до притегателен ефект за миграцията, въз основа на обосновани доказателства, събрани в съответствие с критериите, определени в оперативния план.
                  
               
                     (3)
                  
                  
                     Командващият операцията предостави месечни доклади за притегателния ефект.
                  
               
                     (4)
                  
                  
                     Разрешението за операцията следва да бъде подновено за втория четиримесечен период на мандата ѝ и операцията следва да бъде съответно удължена,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешението за EUNAVFOR MED IRINI се подновява и операцията се удължава от 31 юли 2020 г. до 30 ноември 2020 г.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 23 юли 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 101, 1.4.2020 г., стр. 4.